14. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 1195 της 19/31 Δεκ. 1977 (ΦΕΚ Α΄ 390) Περί τηρήσεως βιβλίων υπό των εμπόρων περιστρόφων, πιστολίων, εκρηκτικών υλών, κυνηγετικών και αεροβόλων όπλων. Έχοντες υπ’ όψει: 1.Τας διατάξεις του άρθρου 4 παράγρ. 7 του Ν. 495/1976 «περί όπλων, εκρηκτικών υλών και εκρηκτικών μηχανημάτων και άλλων τινών ποινικών διατάξεων». 2.Την υπ’αριθ. 1334/1977 Γνωμοδότησιν του Συμβουλίου της Επικρατείας, προτάσει του Υπουργού Δημοσίας Τάξεως, αποφασίζομεν: Άρθρον 1. Υποχρεώσεις εμπόρων. 1.Οι έμποροι περιστρόφων–πιστολίων, εκρηκτικών υλών, κυνηγετικών και αεροβόλων όπλων υποχρεούνται εις την τήρησιν των κατωτέρω βιβλίων, ο τύπος των οποίων είναι ο των υποδειγμάτων Α΄, Β΄, Γ΄ και Δ΄ εν τέλει του παρόντος Διατάγματος. 2.Εις τα ως άνω βιβλία, κατά στήλας, θα καταχωρίζωνται: Α΄ ΒΙΒΛΙΟΝ ΑΠΟΘΗΚΗΣ (ΟΠΛΩΝ) α)Αριθμός και χρονολογία αδείας εισαγωγής όπλων, μετ’ ενδείξεως της εκδοσάσης ταύτην Αρχής. β)Αριθμός και χρονολογία τιμολογίου αγοράς όπλων, δια τα εξ αυτών αγορασθέντα εν τω εσωτερικώ. γ)Αριθμός εισαχθέντων ή αγορασθέντων προς εμπορίαν όπλων. δ)Είδος και τύπος. ε)Διαμέτρημα κάννης. ζ)Αριθμός κοντακίου και κάννης. η)Αριθμός πωληθέντων όπλων. θ)Εργοστάσιον κατασκευής. ι)Χρονολογία πωλήσεως και αριθμός εκδοθέντος τιμολογίου. Β΄ ΒΙΒΛΙΟΝ ΠΩΛΗΣΕΩΣ (ΟΠΛΩΝ) α)Αριθμός και χρονολογία εγγράφου της Αστυνομικής Αρχής προς τον αγοραστήν, δια την αγοράν περιστρόφου– πιστολίου. β)Αριθμός πωληθέντων όπλων. γ)Είδος και τύπος. δ)Διαμέτρημα κάννης. ε)Αριθμός κοντακίου και κάννης. ζ)Εργοστάσιον κατασκευής. η)Στοιχεία αγοραστού (ονοματεπώνυμον, πατρώνυμον, επάγγελμα, έτος γεννήσεως, τόπος γεννήσεως, διεύθυνσις κατοικίας, αριθμός δελτίου ταυτότητος). θ)Χρονολογία πωλήσεως και αριθμός εκδοθέντος τιμολογίου. Γ΄ ΒΙΒΛΙΟΝ ΑΠΟΘΗΚΗΣ (ΕΚΡΗΚΤΙΚΩΝ  ΥΛΩΝ) α)Αριθμός και χρονολογία αδείας εισαγωγής ή αγοράς εκρηκτικών υλών μετ’ ενδείξεως της εκδοσάσης ταύτην Αρχής. β)Εισαχθείσα ή αγορασθείσα ποσότης εκρηκτικής ύλης. γ)Είδος εκρηκτικής ύλης. δ)Εργοστάσιον κατασκευής. ε)Πωληθείσα ποσότης εκρηκτικής ύλης. ζ)Χρονολογία πωλήσεως και αριθμός εκδοθέντος τιμολογίου. Δ΄ ΒΙΒΛΙΟΝ ΠΩΛΗΣΕΩΣ (ΕΚΡΗΚΤΙΚΩΝ ΥΛΩΝ) α)Αριθμός και χρονολογία αδείας αγοράς–μεταφοράς και καταναλώσεως εκρηκτικών υλών, μετ’ ενδείξεως της εκδοσάσης ταύτην Αρχής. β)Πωληθείσα ποσότης. γ)Είδος. δ)Εργοστάσιον κατασκευής. ε)Στοιχεία αγοραστού (ονοματεπώνυμον, πατρώνυμον, επάγγελμα, τόπος γεννήσεως, έτος γεννήσεως, διεύθυνσις κατοικίας, αριθμός δελτίου ταυτότητος). ζ)Χρονολογία πωλήσεως και αριθμός εκδοθέντος τιμολογίου. 3.Τα εν λόγω βιβλία, σελιδομετρούμενα, θεωρούνται υπό της αρμοδίας κατά τόπον Αστυνομικής Αρχής, παρά της οποίας ελέγχονται τακτικώς, εν συνδυασμώ προς τα λοιπά δικαιολογητικά αγοράς των πωλουμένων ειδών, συντασσομένης σχετικής πράξεως επί του σώματος αυτών. 4.Εις το πρόσθιον μέρος του πρώτου εξωφύλλου των ως άνω βιβλίων, αναγράφεται ο αριθμός και η ημερομηνία της αδείας εμπορίας των πωλουμένων ειδών, ως και η διάρκεια ισχύος αυτής. «5.Οι εισαγωγείς κυνηγετικών όπλων υποχρεούνται όπως εντός 10 ημερών προθεσμίας από της εισαγωγής τοιούτων όπλων, υποβάλουν εις την χορηγήσασαν την άδειαν εισαγωγής τούτων Αστυνομικήν Αρχήν υπεύθυνον δήλωσιν του Ν.Δ. 105/1969 «περί ατομικής ευθύνης του δηλούντος ή βεβαιούντος», εις την οποίαν αναγράφουν τον αριθμόν των εισαχθέντων όπλων και τα κύρια χαρακτηριστικά αυτών, ήτοι το είδος και τον τύπον, τον αριθμόν κοντακίου και κάννης και το εργοστάσιον κατασκευής των. «6.Οι έμποροι κυνηγετικών όπλων υποχρεούνται όπως, δι’ εκάστην πώλησιν κυνηγετικού όπλου υποβάλλουν εις το τέλος εκάστου μηνός εις την Αστυνομική Αρχήν του τόπου διαμονής του αγοραστού αντίγραφα των εκδιδομένων τιμολογίων πωλήσεως, περιέχοντα τα πλήρη στοιχεία ταυτότητος του αγοραστού (ονοματεπώνυμον, πατρώνυμον, επάγγελμα, έτος γεννήσεως, τόπος γεννήσεως, διεύθυνσις κατοικίας, αριθμός δελτίου ταυτότητος ημερομηνίαν εκδόσεως και εκδούσαν αρχήν), ως και τα κύρια στοιχεία του πωληθέντος όπλου (είδος, τύπος, αριθμός κοντακίου και κάννης, εργοστάσιον κατάσκευής)». Οι παρ. 5 και 6 προστέθηκαν ως άνω από το άρθρο μόνο Π.Δ. 812/27 Ιουλ.–11 Αυγ. 1981 (ΦΕΚ Α΄ 210). Άρθρον 2. Οι παραβάται των διατάξεων του παρόντος Διατάγματος διώκονται και τιμωρούνται, συμφώνως προς τας διατάξεις του άρθρου 4 παράγρ. 8 του Ν. 495/1976 δια φυλακίσεως μέχρις ενός έτους και δια χρηματικής ποινής. (Ακολουθούν υποδείγματα των ανωτέρω βιβλίων). (Μετά τη σελ. 350(ι) Σελ. 350,01 Τεύχος Δ92–Σελ. 117